มีเพศสัมพันธ์กับแฟนหลายครั้งแล้วค่ะ แต่แฟนใส่ถุงยางทุกครั้งที่มีเพศสัมพันธ์ ต้องกินยาคุมไหมคะ
สวัสดีค่ะ chutipa,การมีเพศสัมพันธ์โดยการใช้ถุงยางอนามัยนั้น แม้จะใช้อย่างถูกต้อง 100% ก็ยังมีโอกาสที่จะตั้งครรภ์ได้ประมาณ 2% และหากใช้ไม่ถูกต้อง โอกาสในการตั้งครรภ์ก็จะมากขึ้น เช่น ถุงยางเสื่อมสภาพ มีการฉีกขาดหรือรั่วซึม ใช้ขนาดที่ไม่พอดีกับขนาดอวัยวะเพศ มีการปล่อยให้อวัยวะเพศชายอ่อนตัวก่อนที่จะดึงออกมา มีการใช้อุปกรณ์สิ่งของใส่ในช่องคลอด การใช้ถุงยางซ้ำ ใช้วาสลีนทาถุงยางอนามัย เป็นต้นดังนั้น หากต้องการให้โอกาสในการตั้งครรภ์น้อยที่สุด ก็ควรเลือกวิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น และอาจใช้ถุงยางอนามัยร่วมไปด้วยเพื่อเพิ่มประสิทธิภาพค่ะ